



**REPUBLIKA E KOSOVËS**

KUVENDI I KOMUNËS SË MALISHEVËS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Projekt**

**R R E G U L L O R E**

PËR PLOTËSIMIN E KUSHTEVE MINIMALE TEKNIKE-HIGJIENIKE PËR LOKALET AFARISTE NË TERRITORIN E KOMUNËS SË MALISHEVËS

Malishevë, shkurt 2024

Në mbështetje të Ligjit për Vetëqeverisjen Lokale, (Ligji Nr.03/L-040), neni11, neni 12 paragrafi 2 shkronja (c), neni 40 paragrafi 1, dhe 2 i këtij neni (shkronja a) , Ligji për Tregtinë e Brendshme , Ligji Nr.2004/18, neni 38 paragrafi 1 shkronja (a,b), Ligji nr.04/L-005 për Ndryshimin dhe Plotësimin e Ligjit Nr.2004/18 për Tregtinë e Brendshme, Ligji nr.03/L-181 per Inspektoratin dhe mbikëqyrjen e tregut, **Ligji nr.04/L-186 për ndryshimin dhe plotësimin e ligjit nr.04/L-181 neni 3** , Udhëzimi Administrativ nga MTI, Nr.2005/12, për përmbushjen e kushteve minimale teknike për lokalet afariste, objektet e shitjes me shumicë dhe pakicë dhe për ndërmjetësim në tregti , Statutin e Komunës së Malishevës Nr.02/441 datë 14/09/2023 neni 15, Kuvendi i Komunës së Malishevës në mbledhjen e mbajtur më datë **\_\_\_\_ /\_\_\_\_/ 2024**, miraton këtë:

**Projekt:**

**RREGULLORE**

**PËR PLOTËSIMIN E KUSHTEVE MINIMALE TEKNIKE-HIGJIENIKE**

**PER LOKALET AFARISTE NË TERRITORIN E**

**KOMUNËS SË MALISHEVËS**

**Neni 1**

**Qëllimi**

Kjo rregullore bën përcaktimin e plotësimit te kushteve minimale teknike-higjienike për lokalet afariste në te cilat bizneset e ushtrojnë veprimtarin ekonomike te caktuar, brenda territorit të Komunës së Malishevës

**Neni 2**

**Fushëveprimi**

Me këtë rregullore përcaktohen kushtet minimale teknike të cilat duhet t'i plotësojnë lokalet afariste si : tregjet, supermarketi/marketi, qendrat tregtare, sektori i gastronomisë në përgjithësi, dhe shitja jashtë lokaleve afariste në të cilat ushtrohet veprimtaria ekonomike e caktuar brenda territorit te Komunës së Malishevës, detyrat dhe përgjegjësit e pronarëve të shoqërive tregtare, personave fizik dhe juridik, personave përgjegjës, pronarëve të lokaleve afariste, mbikëqyrja inspektuese dhe masat tjera administrative.

**Neni 3**

**Përkufizimet**

1.**Komuna**: Komuna e Malishevës, siç është paraparë me Ligjin për Vetëqeverisje Lokale.

* **DI**: Drejtoria për Inspektorat në Komunën e Malishevës
* **Veprimtari Ekonomike**: Në kuptim të kësaj rregulloreje, veprimtari ekonomike do të thotë çdo lloj aktiviteti i rregullt ose i përsëritur i cili përfshin ofrimin, tregtimin, sigurimin ose prodhimin e mallrave/produkteve, shërbimeve, pronës dhe/ose punëve për një person ose Shoqëri Tregtare, në këmbim ose në pritje të çfarëdo lloj pagese ose kompensimi.
* **Shoqëri Tregtare/subjekt afarist**: Siç është paraparë me Ligjin për Shoqëritë Tregtare.
* **Komisioni për pranim teknik**: Inspektorët e Tregut .
* **Rregullore**: Rregullorja mbi plotësimin e kushteve minimale teknike dhe higjienikë për lokalet afariste në territorin e Komunës se Malishevës.

7. **Lokal afarist**: Për nevoja të kësaj rregullore, lokal afarist konsiderohet çdo pronë/objekt e paluajtshme, apo objekt i përkohshëm ku tregtari kryen veprimtarinë e tij ekonomike në bazë të përhershme ose të përkohshme.

* **Pëlqim**: Dokumenti zyrtar i cili i lëshohet shoqërisë tregtare/subjektit afarist, nga komisioni për pranim teknik se lokali afarist i plotëson kushtet minimale teknike dhe higjienike.
* **Hapësire ndihmëse**: Objektet/lokalet ne te cilat bëhet ruajtja e produkteve, hapësirat për vendosjen e mbeturinave, produkteve të prishura apo të dëmtuara, vendi për mjetet/produktet higjienike dhe të ngjashme.
* **Vetëshërbimi/market**: Lokali afarist në të cilën shitja/blerja e produkteve organizohet në mënyrë të vetëshërbimit nga konsumatori.

11. **Qendër Tregtare**: për nevoja të kësaj rregullore si qendra tregtare konsiderohen objektet në të cilat gjinden së paku dy lokale afariste të ndarë fizikisht.

* **Tregjet**: Sipas kësaj rregullore tregjet konsiderohen vende te hapura apo te mbyllura të cilat janë të organizuara dhe të rregulluara në atë mënyrë ku brenda asaj hapësire ushtrojnë veprimtarinë e tyre ekomomike (në stenda, tavolina e ngjashëm) dy e me shume tregtar, në baza ditore apo dhe në ditë të caktuara të javës.
* **Kiosku**: Sipas kësaj rregulloreje, kiosku është lokali/objekti , madhësia e së cilës në brendësi nuk kalon 4 m2, në të cilën shiten produkte apo ofrohen shërbime përmes sportelit, në pamundësi të hyrjes së blerësit në brendësi të kioskut.
* **Shitja jashtë lokaleve afariste dhe kiosqeve**: për nevoja të kësaj rregulloreje, me shitje jashtë lokaleve afariste nënkuptohet shitja jashtë hapësirave të lokalit në tenda, përmes automatëve, përmes karrocave, panaireve apo në mjete lëvizëse të parapara për shitje apo ofrimin e shërbimeve të produkteve aty për aty për konsumatorët.

**Neni 4**

**Ushtrimi i veprimtarisë ekonomike**

1.Të gjithë pronarët e subjekteve afariste mund të ushtrojnë veprimtarinë e tyre ekonomike e cila është e lejuar me ligjet ne fuqi dhe rregulloret.

2. Të gjithë pronarët e subjekteve afariste ushtrojnë lirisht veprimtarinë e tyre ekonomike në kushte të barabarta pa dallime, diskriminim dhe privilegje, në pajtim me dispozitat ligjore.

**Neni 5**

**Obligimi i subjekteve afariste**

Të gjitha subjektet afariste të cilat ushtrojnë veprimtarinë e tyre ekonomike në lokalet afariste, tregje (tregjet ditore, tregjet javore tregu i kafsheve,tregu i automjeteve, tregu i gjelbert), kiosqe, qendra tregtare.panaire,hapesira publike apo ne ato private, fusha sportive, deponi e te tjera veprimtari, te cilat ndodhen në territorin e Komunës së Malishevës janë të obliguara të pajisen me pëlqim para se të fillojnë ushtrimin e veprimtarisë ekonomike.

**Neni 6 Kushtet e përgjithshme minimale teknike-higjenke**

1. Të gjitha lokalet afariste të subjekteve afariste duhet ti plotësojnë këto kushte minimale teknike:

1.1.Të jenë të kyçura në infrastrukturën komunale të ujësjellësit, kanalizimit dhe energjisë elektrike.

1.2.Nëse lokalet afariste gjenden në zona ku nuk është e ndërtuar infrastruktura komunale e ujësjellësit, kanalizimit, atëherë duhet ta bej sigurimin alternativ për ujë dhe kanalizim (grop septike) , siç është paraparë me dispozita të tjera ligjore.

1.3.Të kenë së paku një derë hyrëse e cila duhet të jetë e gjerë së paktën 90 cm.

1.4.Në rast se lokali afarist i ka të ndara derën e hyrjes dhe deren e daljes, në dyer duhet të jenë të vendosura në mënyrë të dukshme shenjat "hyrja” dhe ”dalja”.

1.5. Të posedojnë se paku një wc per M dhe nje per F me elementet përkatëse sanitare.

1.6.Të kenë ndriçim dhe ajrosje natyrale apo artificiale.

1.7.Të posedojnë aparatin funksional për fikjen e zjarrit.

1.8.Secili subjekt afarsit , në lokal afarist duhet të posedojë së paku pajisjen e ndihmës së parë.

1.9. Te gjithe pronaret e subjekteve afariste duhet ta kene kontratën valide me kompaninë për menaxhimin e mbeturinave nga kompania e licencuar.

l . 10. Lokalet afariste me sipërfaqe më shumë se 1000 m2 duhet të kenë vende të parkimit të automjeteve dhe nga dy WC te ndara fizikisht per M dhe F.

1.11.Lokalet afariste me sipërfaqe më shumë se 500 m2 duhet të kenë wc-të e ndara fizikisht për femra dhe meshkuj.

1.12. Kontratë/marrëveshje të qirasë në mes të pronarit të lokalit afarist dhe pronarit te objektit.

1.13. Lokali afarist para hyrjes duhet ta ketë sipërfaqen e rregulluar me pllaka të gurit, kubeza te betonit, te betonuar, te asfaltuar ose me ndonje material ndonjë tjetër që siguronë lëvizje të lirë dhe te rehatshme të personave dhe per mire mbajtjen e pastërtisë.

1.14.Para lokalit afarist në mënyrë të dukshme duhet të vendose emrin tregtar apo emrin e biznesit siç e ka të përshkruar në certifikatën e regjistrimit te biznesit.

1.15.Në hyrje të lokalit afarist duhet të jetë i vendosur orari i punës, siç është përcaktuar me rregullore komunale.Keto dy nen nene duhet te hiqen pasiqe keto fusha jane te rregulluar me ligjin per tregti te mbrendshme.

1.16. Qasja në lokal afarist duhet të jetë e rregulluar në mënyrë që të mos i pengojë shfrytëzuesit e tjerë të ndërtesës (objektit) në shfrytëzimin e përbashkët të sipërfaqes.

 1.17. Lokali afarist duhet të ketë lartësinë (tavanin nga toka) për lokalet deri ne 250 m2 më së paku 2.5 m, për lokalet mbi 250 m2 lartësia duhet të jetë mbi 2.8 m

1.18. Dyshemetë e lokaleve afariste duhet të rregullohen prej materialeve të cilët mundësojnë pastrim të lehtë (pllaka qeramikë, tehpi e të ngjashme dhe jo të rrëshqitshme).

 1.19. Muret dhe tavanet e lokalit afarist duhet te jene te ngjyrosura dhe jo të dëmtuara apo me lagështi.

1.20. Ne mishtore ( lokalet afariste qe merren me shitjen e mishit (produktet e mishit)dhe perpuninit te mishit ) nuret duhet veshur me pllaka qeramike apo materiale të përshtatshme per pastrim, në lartësi jo më pak se 1.5m nga dyshemeja.

1.21. Lokalet afariste me sipërfaqe shfrytëzuese më shumë se 200 m2, duhet të kenë edhe depon.

1.22. Lokali afarist duhet të posedojë pajisje të përshtatshme për ngrohje me rryme elektrike, dru, pelet, gaz apo me ujera termike.

1.23. Lokali afarist duhet të jetë i pajisur me rafte, tavolina, vitrina, frigorifer ftohëse dhe pajisje të tjera të ngjashme, varësisht nga ushtrimi i veprimtarise apo shërbimeve që kryhen në atë lokal afarist.

1.24. Inventari dhe pajisjet e lokalit afarist , duhet të jenë nga materiali i cili mirëmbahet lehtë,

**Neni 7**

**Vetëshërbimi/marketi**

1. Përveç kushteve të përgjithshme të përcaktuara me nenin 6 të kësaj rregulloreje, vetëshërbimet/marketet duhet të plotësojnë edhe këto kushte:

1.1 .Ne lokale afariste/markete, në të cilën organizohet shitja e produktev në mënyrë të vetëshërbimit, duhet pajisur me mjete adekuate për bartjen e produkteve.me shporta dore dhe karroca dore.

1.2. Në vetëshërbim/market, distanca ndërmjet rendit te rafteve me produkte të vendosura duhet të jetë të paktën 1 m.kurse, lartësia e tavanit me dysheme duhet të jetë së paku 2.8m

1.3.Raftet, tavolinat shitëse dhe pajisjet e ngjashme duhet të jenë të vendosura në atë mënyrë që hapësira në mes tyre të mundësojë lëvizje të lirë per konsumatret.

**Neni 8**

**Qendrat tregtare**

1.Përveq kushteve të përgjithshme të përcaktuara me nenin 6 të kësaj rregullore, qendrat tregtare duhet të plotësojnë edhe këto kushte:

1.1.Depon, vendin për parking, mjete adekuate për bartjen e produkteve( shporta dore , karroca dore e te ngjashme ), pajisje për rregullimin e klimës,( te ngrohte dhe ftofte ) hapësirat për gardërobë të punëtoreve, wc-të për femra dhe meshkuj të ndara fizikisht.

1.2.Nëse qendra tregtare është me më shumë se dy kate, duhet të ketë shkallët lëvizëse apo ashensorin ( qe te kene qasje konsumatoret me aftesi te kufizuara), ndërsa shkallet jolevizese duhet te jen ne gjerësi se paku 2m.

1.3.Secili lokal afarist i cili gjendet në qendren tregtare duhet te vendos para lokalit ( te vendose ne muri ne menyre horizontale ) emrin tregtar apo emrin e biznesit siç e ka të përshkruar në certifikatën e regjistrimit të biznesit .

1.4.Në objektin e qendrës tregtare duhet të jetë një zyrë per informim dhe administrat.

**Neni 9**

**Tregjet ditore dhe javore**

1. Për shitjen në tregje kërkohen këto kushte minimale:

1.1 .Objekti i tregut duhet të jetë i kyqur në ujësjellësin, kanalizimin dhe rrjetin elektrik.

1.2.Nëse tregu gjendet në zona ku nuk është e ndërtuar infrastruktura komunale e ujësjellësit, kanalizimit, energjisë elektrike, atëherë duhet të posedojë me gjenerator, sigurim alternativ për ujin dhe mbledhjen e ujërave fekal me grop septike.

1.3.Hapësira shitëse e tregut mund të jetë e mbyllur dhe e hapur, kur eshte i mbyllur lartësia mes dyshemesë dhe tavanit duhet te jetë se paku 4m., dhe te jetë me ndriçim të mjaftueshëm, duhet llogarit që për një tend të ketë sipërfaqe prej me se paku 3 m

1 . 4. Vend parkim për mjetet transportuese të furnizimit.

1.5.Hapësirën ndihmëse dhe wc-të për meshkuj dhe femra.

1.6.Hapësirë të veçantë të destinuar për vendosjen e mbeturinave dhe njëkohësisht kontratën nga kompania e licencuar per grumbullim te mbeturinave.

1 7. Në objektin/hapësirën e tregut duhet të jetë një zyre/lokal për punë të administratës.

I.8. Lokalet brenda objektit në treg e të cilat sipas dispozitave të kësaj rregullore paraqesin lokal afarist, duhet plotësuar edhe kushtet e parapara në nenin 6 të kësaj rregulloreje.

 1.9. Dyshemetë e pjesës së hapur të tregjeve duhet te jet prej matrialit qe mirmbahet leht ( kobza betoni, beton, asfallt e te ngjajshme)

1.10. Pronari i tregut apo personi përgiegjës ka për obligim që ti vendos shenjat orientuese për vendet ku shiten Ilojet e caktuara të produkteve si dhe obligative qe në hyrje të objektit të tregut, duhet të jetë i ekspozuar emri i biznesit apo emri tregtar i shoqërisë tregtare i cili menaxhon me objektin/tregun.

**Neni 10**

**Shitja/tregtia jashtë lokaleve afariste në hapësira të jashtme**

1. Për shitjen jashtë lokaleve afariste kërkohen këto kushte minimale:

1.1. Nëse behet shitja ne pronën publike dhe duhet Pëlqimi për shfrytëzim të lokacionit nga organet kompetente komunale në Komunën e Malishevës .

1.2.Nëse këto veprimtari ushtrohen në hapësira private, atëherë duhet pajisur me pëlqim nga organet kompetetnte komunale

2. Shitësit lëvizës/ambulator nënkupton shitjen pa vend të përhershëm të shitjes, shitja bëhet përmes automjeteve të rregulluara dhe pajisura enkas për shitjen e mallit, gjegjësisht përmes automjeteve/karrocave e qe këto automjete lëvizin nga vendi në vend Shitësi ambulant mund të bëjë shitjen vetëm në vendet për të cilat organet kompetente komunale kanë dhënë pelqimin .

3. Kushtet teknike sanitare dhe të tjera, në rastet e shitjeve jashtë lokaleve afariste dhe kioskave i mbikëqyrin inspektoratet kompetente, varësisht prej kompetencave që kanë.

**Neni 11**

**Shitja në kioska**

 1.Kioskat të cilat kryhen shitjet apo ofrimi i shërbimeve kërkohen këto kushte minimale:

1.1 .Brendësia e kioskës nuk mund të jetë më e vogël se 4 m2, në hapësirën e kioskës të sigurohet ajrosja natyrale ose artificiale, te ket aparat per fikjen e zjarrit, kontrat valide me kompanin per manaxhim te beturinave

1.2.Në kioske në vend të dukshëm duhet të vendoset emri tregtar apo emri i biznesit siç e ka të përshkruar në certifikatën e regjistrimit të biznesit , ne kioskduhet te kryhet shitja apo sherbimi përmes sportelit te kioskës e cila eshte e obliguar ta ket

**Neni 12**

**Lokalet afariste në të cilat ushtrohet veprimtaria ekonomike e zejtarisë, (argjendaret,mobilshopat,optika,orëtarë, sallonet e ondulimit, frizeret per meshkuj, kepucataret, ) barnatoreve humane tregtisë e shitjes me shumicë dhe pakicë e mobiljeve , butikët, autolarjet,autoserviset , pompat e derivateve, si dhe lokalet tjera afariste qe ushtrojn veprimtari tjera ekonomike**

 Te gjitha subjektet afariste qe ushtrojn veprimtarrit e cekura ne nenin 12 dhe veprimtarit tjera ekonomike duhet ti plotesojn kushtet sipas nenit 6 te kësaj rregulloreje per pelqim komunal

* Perveç kushteve te përgjithshme te percaktuara me nenin 6 te kësaj rregulloreje, Iokalet afariste në te cilat bejn pastrimin (larja) e automjeteve (autolarjet), duhet siguruar që uji te mos depërtojë në sipërfaqe publike dhe në hapësirat apo objektet tjera përreth, ku pengojne levizjen e qytetareve apo te automjeteve .
* Përveq kushteve të përgjithshme te përcaktuara me nenin 6 të kësaj rregulloreje, lokalet afariste në të cilat ushtrohet veprimtaria ekonomike e tregtisë me pakicë apo shumice e karburantit per automjete (pompat e benzinës dhe të shitjes së gazit/propan, butan), duhet te posedojë edhe me: hapësirë shitëse per shitjen e lubrifikanteve dhe vajrave me së paku 8 m2, hapësirat para objektit/lokalit duhet të jenë (me beton, kubeza betoni e ngiashëm), të sigurohet hapësirë e mjaftueshme dhe pa pengesë per ngarkimin dhe shkarkimin e derivateve, të sigurojë hapësirë te veqante per gardërobë të punëtorëve, mbishkrimet e qarta , dhe të dukshme për rrezikun nga zjarri, tabelën e qmimeve , hapësirën e veqantë per mjetet higiienike e sanitare.

**Neni 13**

**Veprimtaritë ekonomike të depos me produkte të duhanit**

Përveç kushteve të përgjithshme të përcaktuara me nenin 6 te kësaj rregulloreje, lokali afarist në të cilin bëhet shitja me produkte të duhanit hapësirat e lokalit/depos duhet të jenë te mbyllura dhe ndalohet veprimtaria për shitjen individuale të konsumatorëve

**Neni 14**

**Veprimtaritë ekonomike të akomodimit**

Përveç kushteve të përgjithshme të përcaktuara me nenin 6 të kësaj rregulloreje, lokali afarist në të cilin ushtrohet veprimtaria ekonomike e hotelit, motelit, vilave , duhet ti plotësojë edhe këto kushte: të ketë siguruar përherë ujë të nxehtë dhe të ftohtë, hapësira e kuzhinës nuk mund të jetë më e vogël se 4 m2, të posedojë me së paku një dhomë të veçantë për personelin/punëtorët, të paktën një hapësirë ndihmëse, secila dhome në hotele dhe motele duhet të ketë banjo,ndriçim dhe ventilim natyral apo artificial për secilën dhomë.

**Neni 15**

**Aktivitetet Shërbyese të Ushqimit dhe Pijeve (gastronomia)**

Përveç kushteve të përgjithshme të përcaktuara me nenin 6 të kësaj rregulloreje, lokalet apo objektet në të cilat ushtrohet veprimtaria ekonomike e restoranteve apo veprimtarive shërbyese të ushqimit apo pijeve (restorant, kafene, bareve, diskoteka) dhe te ngjajshme, duhet t'i plotësojnë edhe këto kushte: pajisjet adekuate për ruajtjen e produkteve ushqimore (frigorifer dhe të ngjashëm), shankti duhet te jetë i furnizuar me ujë të ngrohtë dhe të ftoftë, duhet të jen se paku një wc, kurse për restorantet mbi 50 m2 dy wc, një për femra një për meshkuj

**Neni 16**

**Veprimtaritë ekonomike të arsimit privat (qerdhe)**

Përveç kushteve të përgjithshme të përcaktuara me nenin 6 të kësaj rregulloreje, lokalet apo objektet në të cilat ushtrohet veprimtaria ekonomike e arsimit, duhet t'i plotësojë edhe këto kushte: hapesir për ruajtjen e mjeteve higiienike, hapësira e kuzhinës dhe ajo e ushqimit të jete adekuate per plotesimin e nevojave per femij .

**Neni 17**

**Veprimtaritë e shëndetit të njeriut dhe të punës sociale**

1. Përveç kushteve të përgjithshme të parapara ne nenin 6 te kësaj rregullore, këto lokale duhet të plotësojnë edhe këto kushte:

1.1 . Të sigurohet qasje e lehtë në lokal per personat me nevoja të veqanta.

1 .2. Aty ku ofrohen shërbimet e urgjencës, të sigurohet qasja e lehtë dhe vend parkimi per autoambulancë, ta ketë shenjen identifikuese dhe të jetë mirë e dukshme

1 .3.Të posedojë wc per personelin dhe wc per pacientë

1.4.Dyshemeja duhet te jet me keramik,laminat, matrial pvc, dyert duhet të jene nga materiali i cili mundëson pastrimin, dezinfektimin e lehtë dhe te shpejtë.

1.5. Të sigurohen shportat e veqanta per mbeturinat medicinale .

**Neni 18**

**Veprimtaritë e argëtimit , rekreacionit, fitneseve**

l . Lokalet afariste në të cilat ushtrohet veprimtaria ekonomike e argëtimit dhe rekreacionit, minimumi i kushteve duhet plotësuar janë ato te pershkruara ne nenin 6.

* Lokalet apo objektet ne të cilat ushtrohet veprimtaria ekonomike e pishinave (të hapura dhe të mbyllura) duhet të plotësojnë edhe këto kushte: zyrën/lokalin e administratës, te kenë të vendosur në hyrje të pishinës rregullat që duhet zbatuar, dhomën e veçantë per dhenjen per ndihme të parë , së paku një person (shpëtimtar), dhomat/kabinat e ndërrimit te rrobave, wc-të per femra dhe meshkuj , tushin për larje

Veprimtaria ekonomike e fitnesit dhe të zhvillimit te trupit, duhet te plotësojnë edhe këto kushte: dhomat/kabinat e ndërrimit dhe wc-të per femra dhe meshkuj , tushin për larje.

 **Neni 19**

**Veprimtaritë ekonomike të parkimit (auto parkingu)**

Për subjektin afariste, hapësirat në të cilat ushtrohet veprimtaria ekonomike e parkimit të automjeteve, kërkohen këto kushte minimale:

1.1. Në hyrje te hapësirës se parkingut duhet ne mënyre te dukshme te vendoset emri tregtar apo emri i biznesit siç e ka te përshkruar në certifikatën e regjistrimit te biznesit,te ket se paku nje zyre administrative .

1.2.Sipërfaqja e parkingut duhet te jete e asfaltuar, betonuar ose e rregulluar me pllaka të gurit/betonit ose në ndonjë mënyrë tjetër , te jet e rrethuar hapsira e parkingut .

**Neni 20**

**Veprimtaritë tjera ekonomike**

* Lokalet afariste tjera në të cilat ushtrohet ndonjë veprimtari ekonomike e caktuar dhe e cila nuk është paraparë me këtë rregullore, apo me ndonjë dispozitë te vegantë në këtë rregullore, atëherë minimumi i kushteveqe duhet plotesuar janë kushtet e përcaktuara me nenin 6 të kësaj rregulloreje, varesisht se në cilin sektor bën pjesë.

**Neni 21 Inspektimi**

* Inspektorati , Inspektorët e Tregut, kryen inspektime te rregullta sipas detyrës zyrtare, në bazë te kërkesës se palës.Inspektori duhet të informojë parashtruesin e kerkeses lidhur me gjendjen e konstatuar, per masat e ndërmarra brenda afatit te parapar ligjor.
* Inspektorati ne çdo kohë mund te ndalojë përkohësisht ushtrimin e veprimtarisë dhe mbyll lokalin afarist në te cilin ushtrohet veprimtaria ekonomike pa Pëlqim te kushteve teknike minimale ,si dhe në rastet kur personi përgjegjës i subjektit afarist nuk vepron sipas urdhëresës së dhënë sipas dispozitave te kësaj rregulloreje, me ket rast lokaliti vendoset shenja per mbyllje deri ne eliminimin e parregullsive te konstatuara
* Inspektori sipas vlerësimit mund te mbyll lokalin/objektin edhe nese subjekti afarist posedon pëlqim per ndonjë veprimtari tjetër ekonomike dhe ushtron veprimtari tjeter.
* Inspektori është i obliguar brenda 48 oresh pasi ka ndaluar perkohësisht ushtrimin e veprimtarisë apo kur e ka mbyllur lokalin/objektin, te nxjerrë vendim për ndalim të përkohshëm te veprimtarisë afariste.

**Neni 22**

**Kërkesa për pajisje me pëlqim**

l. Për pajisje me pëlqim, pronari apo personi përgjegjës i subjektit afarist duhet te paraqesë kërkesën në Zyrën e pritjes të komunës, drejtuar Drejtorisë së Inspektoratit/Inspektorit të Tregut.

**Neni 23**

**Komisioni për pranim teknik**

1. Komisioni për pranim teknik është i obliguar që brenda 15 ditësh nga dita e pranimit të kërkesës të kryejë inspektimin , sipas kërkesës së palës.

2.Komisioni për pranim teknik/Inspektori i Tregut merr edhe Inspektorë të tjerë sipas nevojës me qëllim të inspektimit.

* Komisioni per pranim teknik ka për obligim të hartojë procesverbal në momentin e inspektimit në të cilin përshkruhet gjendja faktike: numri i lëndës së kërkesës së palës, emri dhe mbiemri pronarit/personit përgjegjës subjektit afarist , katet e lokalit (nëse ka me shum kate specifikohet per secilin kate sa sipërfaqe shfrytëzon për veprimtarinë ekonomike), kodin e veprimtarisë për të cilat lokali i plotëson kushtet minimale , hapësirën e përgjithshme te lokalit , ne fund te procesverbalit komisioni për pranim teknik e shënon: a. Plotëson kushtet minimale teknike, b. Nuk i plotëson kushtet , c. nëse ka ndonjë parregullsi apo mangësi ne plotësim te kushteve jep urdhëresë me procesverbal për mënjanimin e tyre, me rastin e eliminimit te parregullsive te cekura ne procesverbal personi pergjegjes ben kerkes per riinspektim.

**Neni 24**

**Procedura e lëshimit të pëlqimit**

* Inspektori i Tregut si anëtar i komisionit dhe si kryesues i komisionit është i obliguar që brenda 15 ditëve kalendarik, pas konstatimit te gjendjes me procesverbal obligohet të lëshojë ***PËLQIM për plotësimin e kushteve minimale teknike higjienike***, përmes së cilit i lejohet ushtrimi i veprimtarisë, apo veprimtarive ekonomike te caktuara. Lëshimi i pëlqimit sipas kësaj rregulloreje nuk nënkupton se lokali afarist i plotëson edhe kushtet/kriteret tjera te cilat mund të kërkohen me akte te tjera ligjore apo nënligjore.
* Në pëlqimin e lëshuar duhet te ceket me patjetër: numri i kërkesës së palës, emri dhe mbiemri i personit përgjegjës te subjektit afarist , data dhe numri i procesverbalit përmes së cilit është konstatuar gjendja faktike, kodi/et e veprimtarisë per te cilën/cilat është lëshuar pëlqimi , numri unik identifikues i subjektit afarist, emri tregtar, lokacioni/adresa e lokalit , afati i vlefshmërisë së pëlqimit, pagesën/shumen qe duhet bërë, këshillën juridike.

**Neni 25**

**Procedura e refuzimit të kërkesës**

* Inspektori i Tregut si anëtar i komisionit dhe si kryesues i komisionit është i obliguar që brenda 15 ditëve kalendarike, pas konstatimit të gjendjes me procesverbal të nxjerrë VENDIM per refuzimin e dhenjes se kushteve minimale teknike dhe higjienike , nëse lokali/ hapësirat e lokalit nuk i plotësojn kushtet e parapara me këtë rregullore, kur një veprimtari ekonomike e caktuar është e ndaluar me dispozita tjera ligjore në fuqi apo edhe nëse brenda afatit të përcaktuar nga inspektori nuk i ka plotësuar kushtet, sipas kësaj rregulloreje.
* Inspektori i Tregut, komisioni për pranim teknik nuk ka të drejtë të lëshojë pëlqim për veprimtari ekonomike të cilat janë të ndaluara me ndonjë ligj te veçantë.
* Në vendimin për refuzim të kërkesës apo shfuqizim të pëlqimit duhet të ceken me patjetër arsyet për refuzim, të drejtën e ankesës si dhe struktura dhe elementet tjera të cilat duhet t' i përmbajë akti administrativ, janë të përcaktuara me ligjin për Procedurën e Përgjithshme Administrative.
* Komisioni për pranim teknik shfuqizon pëlqimin nëse një veprimtari ekonomike ushtron veprimtarin e tij ekonomike dhe konstatohet se nuk i përmbahet kushteve te parapara me këtë rregullore, kur ndryshon dhe ushtron veprimtarin e tij ne kundërshtim me pëlqimin e dhen.

**Neni 27**

**Procedura e ankesës kundër vendimit të inspektorit**

Kundër vendimit të inspektorit Tregut lejohet ankesa siq parashihet ne ligjin ne fuqi per Inspektoratin e Tregut.

Parashtrimi i ankesës kundër vendimit të inspektorit i nxjerr sipas kësaj rregullore nuk e ndalon ekzekutimin e vendimit, edhe me rastin e shqiptimit te gjobës.

**Neni 28**

**Fillimi i procedurës ndëshkuese**

Në rastet kur konstatohet se janë shkelur dispozitat e kësaj rregulloreje, Inspektorati , Inspektori i Tregut, shqipton gjobë mandatore me rastin e inspektimit.

**Neni 29**

**Dispozitat ndëshkimore**

29.1 Në rast te mos pajisjes me Pëlqim për plotësim te kushteve teknike minimale do te shqiptohen këto gjoba mandatore

29.1.1. Për personin juridik ............................................................ 500.00 €

29.1.2. Për personin përgjegjës te personit juridik ..........................300.00 €

29.1.3 Për subjektin afarist Biznes Individual .............................. 200.00 €

29.1.4 Për personin përgjegjës te subj.af. Bizn.Indidual ................ 100.00 €

29.2. Gjobat mandatore të caktuara sipas kësaj Rregullore janë paraparë si Kundërvajtje të lehta sipas nenit 29 paragrafi 5 Ligjit nr.05/L-087 për Kundërvajtje.

29.3. (a). Shqiptimi i sanksioneve kundërvajtëse bëhet në përputhje me legjislacionin përkatës në fuqi për kundërvajtjet.

29.3.(b)Me rastin e pagimit te gjobës, ne afatin e përcaktuar me urdhrin kundërvajtës, i dënuari lirohet nga pagimi 50% nga shuma e gjobës së shqiptuar.

Nëse personi kundërvajtës nuk e paguan në tërësi ose nuk e bën pagesën e gjobës në afatin e përcaktuar zbatohet procedura siç është e paraparë në Ligjin për Kundërvajtje.

29.3.(c). Për kundërvajtje të personit Juridik parashihet VETËM sanksioni kundërvajtës

me gjobë.

29.4.(d). Për personat fizik, personat fizik që ushtrojnëbiznes individual apo personat përgjegjës të personave juridik PËRVEÇ shqiptimit të gjobave parashihen edhe masa tjera të parapara sipas Ligjitpër Kundërvajtje

**Neni 30**

**Pagesa për pajisje me pëlqim**

Për dhënien e pëlqimit për plotësim të kushteve minimale teknike dhe higjienike do të janë këto pagesa varësisht prej hapësirës se biznesit qe shfrytëzon subjekti afarist:

1. Për objektet lokale të punës në sipërfaqe deri 20 m2 …………………...20.00 €.

2. Për objektet lokale të punës në sipërfaqe prej 21-100 m2 ………....……30.00 €.

3. Për objektet lokale të punës në sipërfaqe prej 101-250 m2 .…..………....60.00 €.

4. Për objektet lokale të punës në sipërfaqe prej 251 -400 m2 …..…….….. 80.00 €

5. Për objektet lokale të punës në sipërfaqe mbi 401-800 m2 …..........…….120.00 €

6. Për objektet lokale të punës në sipërfaqe mbi 801 m2 …..........………….160.00 €

**Neni 31**

**Vlefshmëria e pëlqimit**

Pëlqimi i lëshuar sipas nenit 24 te kësaj rregullore është i vlefshëm për 5 Vite (pesë vite), nga data e lëshimit, me kusht që gjatë kësaj periudhe nuk ka ndryshime për të cilin është lëshuar pelqimi, ndrrim adrese, ndrrrim pronari,ndrrim veprimtarie (nese behen ndryshimet te cekura ne ket nen duhet te merret pelqim i ri).

Nje muaj para kalimit te afatit te pëlqimit, pronari apo personi përgiegjës i subjektit afarist nëse dëshiron ta vazhdoj aktivitetin e tij afarsit duhet të përsëritë kërkesën për pajisje/vazhdim te Pelqimit, dhe procedurat e kerkeses dhe dhenjes/vazhdimit te pëlqimit jan te njëjta si per marrjen per her te par te pëlqimit.

**Neni 32**

**Mbikëqyrja e zbatimit të kësaj rregullore**

Mbikëqyrjen e zbatimit të kësaj rregulloreje e bëjnë Inspektoret e tregut ,dhe inspektorët tjerë kompetent sipas kësaj rregullore.

**Neni 33**

**Mbledhja e mjeteve**

Mjetet e mbledhura nga zbatimi i kësaj rregulloreje hyjnë në Buxhetin e Komunës se Malishevës.

**Neni 34**

**Dispozitat kalimtare dhe përfundimtare**

Të gjitha subjektet afariste pavarësisht kur kan filluar aktivittin e tyre afarist e qe nuk janë te pajisur me Pelqim per plotësimin e kushteve minimale teknike dhe higjienike personat përgjegjës te tyre obligohen që pas afatit prej 90 (gjashtëdhjetë) ditësh pas hyrjes ne fuqi te kësaj rregullore pa ndonjë urdheres te inspektoratit , pas kalimit te afatit prej 90 ditesh me rastin e hyrjes ne fuqi te kesaj rregullore Inspektori I Tregut ju jep subjekteve afariste Urdheres me procesverbal qe ne afatin kohor prej 30 ditesh te bejn kerkesen per paisje me ***PËLQIM për plotësimin e kushteve minimale teknike higjienike***.

**Neni 35**

**Publikimi dhe hyrja në fuqi**

Pas miratimit nga Kuvendi i Komunës së Malishevës, kjo Rregullore hyn në fuqi sipas nenit 81 të Ligjit nr.03/L-040 për Vetëqeverisjen Lokale, si dhe në pajtim me nenin 8 dhe 9 të Rregullores (QRK) nr.10/2019, për shqyrtimin administrativ të akteve te komunave, e ndryshuar dhe plotësuar me rregulloren (QRK) nr.06/2021, përkatësisht pas shpalljes në faqen zyrtare të Komunës së Malishevës.

KUVENDI I KOMUNËS SË MALISHEVËS

Nr. 02/ \_\_\_\_\_\_\_\_\_\_

Datë \_\_\_\_\_/\_\_\_\_\_ 2024

 Kryesuesi i Kuvendit të Komunës

 Argjend Thaçi

 \_\_\_\_\_\_\_\_\_\_\_\_\_\_